**Molėtų rajono savivaldybės taryba**

**SPRENDIMAS**

**DĖL PRITARIMO PROJEKTO „ASOCIACIJOS „BEKUPĖS MELIORACIJA“ MELIORACIJOS STATINIŲ REKONSTRAVIMAS“ JUNGTINĖS VEIKLOS SUTARties pasirašymui**

2020 m. birželio 25 d. Nr. B1-169

Molėtai

Vadovaudamasi Lietuvos Respublikos vietos savivaldos įstatymo 16 straipsnio 4 dalimi,

Lietuvos kaimo plėtros 2014–2020 metų programos priemonės „Investicijos į materialųjį turtą“ veiklos „Parama žemės ūkio vandentvarkai“ įgyvendinimo taisyklių, taikomų nuo 2019 m., patvirtintų Lietuvos Respublikos žemės ūkio ministro 2019 m. balandžio 25 d. įsakymu Nr. 3D-257 „Dėl Lietuvos kaimo plėtros 2014–2020 metų programos priemonės „Investicijos į materialųjį turtą“ veiklos „Parama žemės ūkio vandentvarkai“ įgyvendinimo taisyklių, taikomų nuo 2019 metų, patvirtinimo“, 10.1, 18.19 punktais, Molėtų rajono savivaldybės vardu sudaromų sutarčių pasirašymo tvarkos aprašo, patvirtinto Molėtų rajono savivaldybės tarybos 2009 m. sausio 29 d. sprendimu Nr. B1-9 „Dėl Molėtų rajono savivaldybės vardu sudaromų sutarčių pasirašymo tvarkos aprašo patvirtinimo“ (Molėtų rajono savivaldybės tarybos 2013 m. kovo 28 d. sprendimo Nr. B1-62 redakcija), 8.1, 9.1 punktais, Molėtų rajono savivaldybės 2018–2024 m. strateginio plėtros plano, patvirtinto Molėtų rajono savivaldybės tarybos 2018 m. sausio 25 d. sprendimu Nr. B1-3 „Dėl Molėtų rajono savivaldybės 2018–2024 metų strateginio plėtros plano patvirtinimo“, II prioriteto „Ekonominės raidos skatinimas“ 1.1 tikslo „Žaliosios ekonomikos partneris“ 2.1.3 uždavinio „Užtikrinti patrauklias ekonominės veiklos sąlygas ūkininkavimui“ 2.1.3.2 priemone „Užtikrinti tinkamą dirbamos žemės priežiūrą“ bei atsižvelgdama į asociacijos „Bekupės melioracija“ 2020 m. birželio 8 d. prašymą „Pateikti projekto rengimui reikalingus dokumentus ir dėl projekto finansavimo“,

Molėtų rajono savivaldybės taryba n u s p r e n d ž i a:

1. Pritarti, kad Molėtų rajono savivaldybės administracija dalyvautų partnerio teisėmis asociacijos „Bekupės melioracija“ projekte „Asociacijos „Bekupės melioracija“ melioracijos statinių rekonstravimas” pagal Lietuvos kaimo plėtros 2014–2020 metų programos priemonės „Investicijos į materialųjį turtą” veiklos „Parama žemės ūkio vandentvarkai“ taisykles, taikomas nuo 2019 metų.
2. Pritarti Molėtų rajono savivaldybės administracijos ir asociacijos „Bekupės melioracija“ jungtinės veiklos (partnerystės) sutarties pasirašymui, įgyvendinant projektą „Asociacijos „Bekupės melioracija“ melioracijos statinių rekonstravimas” (sutarties projektas pridedamas).
3. Įsipareigoti skirti 15 000,00 eur savivaldybės biudžeto lėšų, kad projektui įgyvendinti būtų prašoma mažesnio, nei galimas didžiausias, paramos intensyvumas.
4. 1 punkte nurodyto projekto išlaidų prie privalomo padengti ne mažiau kaip proc. visų tinkamų finansuoti išlaidų bei visas tinkamas finansuoti išlaidas, kurių nepadengia projektui skirtos finansavimo lėšos, 1 punkte nurodytam projektui įgyvendinti, išlaidas.
5. Įgalioti Molėtų rajono savivaldybės administracijos direktorių pasirašyti 2 punkte nurodytą sutartį.

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Savivaldybės meras Saulius Jauneika